**23/2018.(III.27.) határozat:**

**/Napirend elfogadásáról/**

Jászjákóhalma Község Önkormányzatának Képviselő-testülete a 2018. március 27-i soros testületi ülésének napirendi pontjait elfogadta.

**24/2018. (III.27.) határozat**

**/A település 2017. évi tűzvédelmi helyzetéről és a tűzvédelem érdekében tett intézkedésekről szóló beszámoló elfogadásáról/**

Jászjákóhalma Község Önkormányzatának Képviselő-testülete a Jász-Nagykun-Szolnok Megyei Katasztrófavédelmi Igazgatóság Jászberényi Hivatásos Tűzoltóparancsnokságának fenti tárgyú beszámolóját elfogadja.

**25/2018. (III.27.) határozat**

**/ A Polgárőrség a 2017. évi tevékenységéről, a hatékony munkavégzéséhez szükséges teendőkről című beszámoló elfogadásáról /**

Jászjákóhalma Község Önkormányzatának Képviselő-testülete a Jászjákóhalma Polgárőr Egyesület fenti tárgyú beszámolóját elfogadja.

**26/2018.(III.27.) határozat:**

**/ Beszámoló a polgármester két ülés között végzett munkájáról /**

Jászjákóhalma Község Önkormányzatának Képviselő-testülete a két ülés között végzett munkáról szóló polgármesteri beszámolót elfogadta.

**27/2018.(III.27.) határozat:**

**/Beszámoló az alpolgármester két ülés között végzett munkájáról /**

Jászjákóhalma Község Önkormányzati Képviselő-testülete a két ülés között történt fontosabb eseményekről, intézkedésekről szóló alpolgármesteri beszámolót elutasítja.

**28/2018. (III.27.) határozat:**

**/Az Önkormányzat 2018. évi közbeszerzési tervének elfogadásáról/**

Jászjákóhalma Község Önkormányzatának Képviselő-testülete az Önkormányzat 2018. évre vonatkozó, a közbeszerzésekről szóló 2015. évi CXLIII. törvény 42.§ (1) bekezdése előírásainak megfelelően elkészített, a határozat mellékletét képező közbeszerzési tervét elfogadja.

**Határidő:** 2018. március 31.

**Felelős:** polgármester, jegyző

Erről értesülnek: 1./ Polgármesteri Hivatal pályázatíró ügyintézője, Helyben

2./ Polgármesteri Hivatal pénzügyi ügyintézője, Helyben

3./ Irattár.

**A 28/2018.(III.27.) sz. önkormányzati határozat melléklete**

**Jászjákóhalma Község Önkormányzatának közbeszerzési terve 2018. évre vonatkozóan**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Közbe-szerzés tárgya** | **Közbeszerzés elnevezése** | **CPV kód (fő)** | **Tervezett eljárásrend** | **Tervezett eljárásfajtája** | **Európai Uniós forrás? (Igen/Nem)** | **Eljárás megindításának tervezett időpontja (hónap)** | **Sor kerül-e vagy sor került-e az adott közbeszer-zéssel**  **össze-függésben**  **előzetes**  **tájékoz-tató**  **közzétételére?** |
| 1. | Építési beruházás | „Öreg iskola”belső felújítása | 45000000-7 Építési munkák | nemzeti | Kbt. 115. § (1) bekezdés szerinti nyílt eljárás | nem | április | nem |
| 2. | Építési beruházás | Települési közlekedésfejlesztés (kerékpárút) | 45000000-7 Építési munkák | nemzeti | Kbt. 115. § (1) bekezdés szerinti nyílt eljárás | igen | április | nem |
| 3. | Építési beruházás | Helyi gazdaságfejlesztés (helyi piac) | 45000000-7 Építési munkák | nemzeti | Kbt. 115. § (1) bekezdés szerinti nyílt eljárás | igen | május | nem |
| 4. | Építési beruházás | Energiahatékonyság, megújuló energia, (polgármesteri hivatal épületének nyílászáróinak cseréje és egyéb felújítása) | 45000000-7 Építési munkák | nemzeti | Kbt. 115. § (1) bekezdés szerinti nyílt eljárás | igen | március | nem |
| 5. | Építési beruházás | Településkép fejlesztés | 45000000-7 Építési munkák | nemzeti | Kbt. 115. § (1) bekezdés szerinti nyílt eljárás | nem | április | nem |

**29/2018. (III.27.) határozat:**

**/ A Képviselő-testület 2018. évi munkatervének módosításáról /**

Jászjákóhalma Község Önkormányzatának Képviselő-testülete a 89/2017. (XII.19.) határozatának mellékletében elfogadott **2018. évi munkatervét az alábbiak szerint módosítja:**

1. A 2018. március 27-i képviselő-testületi ülés 2./ napirendi pontját - ***„A közrend, közbiztonság és a közlekedésbiztonság helyzete Jászjákóhalmán”.*** *Előadó: Jászberényi Rendőrkapitányság vezetője; helyi körzeti megbízott -* törli.
2. A 2018. május 15-i képviselő-testületi ülés az alábbi napirendi ponttal egészül ki:

***4./ A közrend, közbiztonság és a közlekedésbiztonság helyzete Jászjákóhalmán***

*Előadó: Jászberényi Rendőrkapitányság vezetője; helyi körzeti megbízott.*

A Képviselő-testület munkaterve egyebekben változatlan marad.

**30/2018. (III.27.) határozat:**

**/A Jászsági Szociális Alapszolgáltató Központ jászjákóhalmai telephelyén**

**az intézményi térítési díjak elfogadásáról/**

Jászjákóhalma Község Önkormányzatának Képviselő-testülete Jászsági Szociális Alapszolgáltató Központ jászjákóhalmai telephelyén az intézményi térítési díjakataz alábbiak szerint elfogadja:

**1.) Házi segítségnyújtás**

**Személyi gondozás**

|  |  |  |
| --- | --- | --- |
| Kategóriák | A szolgáltatás 2018. évi önköltsége(Ft/óra/ellátott) | Intézményi térítési díj(Ft/óra) |
| 0ft-28.500ft-ig | 1772 | 0 |
| 28.501ft  34.200ft-ig | 1772 | 220 |
| 34.201ft-45.600ft-ig | 1772 | 365 |
| 45.601ft-57.000ft-ig | 1772 | 580 |
| 57.001ft-tól | 1772 | 725 |

**Szociális segítés**

|  |  |  |
| --- | --- | --- |
| Kategóriák | A szolgáltatás 2018. évi önköltsége (Ft/óra/ellátott) | Intézményi térítési díj(Ft/óra) |
| 0ft-28.500ft-ig | 724 | 0 |
| 28.501ft-34.200ft-ig | 724 | 220 |
| 34.201ft-45.600ft-ig | 724 | 365 |
| 45.601ft-57.000ft-ig | 724 | 580 |
| 57.001ft-tól | 724 | 725 |

1. **Az idősek klubjában fizetendő étkezési térítési díjak:**

|  |  |  |
| --- | --- | --- |
| Kategóriák | A szolgáltatás 2018. évi önköltsége (Ft/adag) | Intézményi térítési díj (Ft/adag +Áfa) |
| 28.500ft nyugdíjig | 1435 | 0 |
| 28.501ft-42.750ft-ig | 1435 | 264 |
| 42.751ft-tól-85.500ft-ig | 1435 | 323 |
| 85.501ft felett | 1435 | 405 |

**3.)A szociális étkeztetésért fizetendő térítési díjak**

|  |  |  |  |
| --- | --- | --- | --- |
| Kategóriák | A szolgáltatás 2018.évi önköltsége (Ft/fő/adag) | Intézményi térítési díj (Ft/adag+ Áfa) | Kiszállítás Ft/adag |
| jövedelme nem haladja meg a nyugdíjminimumot | 1435 | 0 | 0 |
| jövedelme nem haladja meg a nyugdíjminimum 150%-át | 1435 | 264 | 0 |
| jövedelme a nyugdíjminimum 150%-és 300%-a között van | 1435 | 323 | 0 |
| jövedelme a nyugdíjminimum 300%-át meghaladja | 1435 | 405 | 0 |

**4.)Idősek nappali ellátása**

|  |  |
| --- | --- |
| A szolgáltatás 2018. évi intézményi térítési díja(Ft/Fő/nap) | Személyi térítési díj(Ft/nap) |
| 3630 | 0 |

A Képviselő-testület felkéri a jegyzőt, hogy a térítési díjakra vonatkozó rendelet módosítását a következő testületi ülésre készítse elő.

**Határidő:** 2018. május 01.

**Felelős:** polgármester, jegyző

**31/2018. (III.27.) határozat:**

**/A Tarnamenti-2002 Kft. ellátási szerződésének módosításáról/**

Jászjákóhalma Község Önkormányzatának Képviselő-testülete a Jászjákóhalma Község Önkormányzata és a Tarnamenti-2002 Vendéglátó és Szolgáltató Kft. (székhelye: 5122 Jászdózsa, Dózsa Gy. út 81.) közötti ellátási szerződés 9. pontjának módosítását a jelen határozat mellékletét képező „Ellátási szerződés módosítása” szerinti tartalommal, 2018. május 1. napjától elfogadja.

**Határidő:** 2018. május 01.

**Felelős:** polgármester

**32/2018. (III.27.) határozat:**

**/Önkormányzati Társulás az Észak-alföldi Régió Ivóvízminőségének Javításáért megszüntető társulási megállapodásának elfogadásáról/**

Jászjákóhalma Község Önkormányzatának Képviselő-testülete egyetért a Önkormányzati Társulás az Észak-alföldi Régió Ivóvízminőség Javításáért megszüntetésével és a Társulás megszüntető megállapodását a melléklet szerinti tartalommal elfogadja.

A képviselő-testület felhatalmazza a polgármestert a megszüntető társulási megállapodás aláírására.

**Határidő:** 2018. május 31.

**Felelős:** Terjéki Tünde polgármester

**33/2018. (III.27.) határozat:**

**/Az Állami Számvevőszék (ÁSZ) utóellenőrzési jelentése és ÁSZ elnökének figyelemfelhívó levele alapján** **a szükséges intézkedések meghatározásáról/**

Jászjákóhalma Község Önkormányzatának Képviselő-testülete az Állami Számvevőszék „Utóellenőrzések – Az önkormányzatok pénzügyi gazdálkodási helyzete értékelésének és gazdálkodása szabályosságának utóellenőrzése – Jászjákóhalma Községi Önkormányzat” című ellenőrzése eredményeképp – az ÁSZ elnöke által az EL-0178-040/2017. számon kiadott figyelemfelhívó levélben foglaltakra tekintettel - – a jogszabálysértő gyakorlat megszüntetése érdekében az alábbi intézkedéseket határozza meg:

1. A jegyző a figyelemfelhívó levélben foglaltakat a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (továbbiakban: Bkr.) szerint működtetett integrált kockázatkezelési rendszerében a szervezet tevékenységében rejlő és a szervezeti célokkal összefüggő kockázatok között szerepeltesse, valamint a Bkr.-ben foglalt előírásoknak megfelelően kezelje.
2. A jegyző a figyelemfelhívó levélben foglaltakra tett intézkedéseit szerepeltesse a Bkr. 14. § (1) bekezdése alapján a külső ellenőrzésekhez kapcsolódó intézkedési tervek végrehajtásáról vezetett nyilvántartásában.
3. A jegyző a költségvetési rendelettervezetek és azok évközi módosításai alkalmával készítse elő a bevételek növelését és a kiadások csökkentését célzó intézkedéseket tartalmazó döntési javaslatokat.
4. A jegyző a helyi iparűzési adó többletbevételek befolyása felől intézkedjen.
5. Az államháztartás számviteléről szóló 4/2013. (I. 11.) Korm. rendelet (továbbiakban: Áhsz.) 14. § (8) bekezdésében foglalt előírásnak megfelelően, a mérlegben a kötelezettségek között az egységes rovatrend szerinti rovatokhoz kapcsolódóan vezetett nyilvántartási számlákon nyilvántartott végleges kötelezettségvállalásokat, más fizetési kötelezettségeket mindaddig ki kell mutatni, amíg azokat pénzügyileg ki nem egyenlítették, el nem engedték vagy egyéb módon nem rendezték.
6. Az Áhsz. 1. § (1) bekezdés 9. pontja szerint végleges kötelezettségvállalásként, más fizetési kötelezettségként ki kell mutatni a pénzértékben kifejezett, jogszabályból, jogerős bírói ítéletből vagy hatósági határozatból, szerződésből - ideértve az átvállalt kötelezettségeket is - jogszerűen eredő elismert tartozást, amely kifizetésének feltételeit a másik fél már teljesítette. Ilyennek minősül különösen a számfejtett személyi juttatás, a teljesítésigazolással ellátott számlázott termékértékesítésért vagy szolgáltatásnyújtásért fizetendő ellenérték, valamint a felvett hitelek, kölcsönök, kapott visszatérítendő támogatások, kölcsönök visszafizetendő összege és annak kamatai.
7. Gondoskodni kell a kötelezettségvállalások, más fizetési kötelezettségek jogszabályi előírásoknak megfelelő számviteli nyilvántartása érdekében az Áhsz. l4. számú melléklete II. pontjában előírt tartalmi követelményeknek megfelelő részletező nyilvántartás vezetéséről.
8. A költségvetési rendeletek elfogadása, és azok módosításai során biztosítani szükséges a tervezett bevételek közgazdasági megalapozottságát az államháztartásról szóló 2011. évi CXCV. tv. 4. § (2) bekezdésében foglaltak alapján.
9. A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (továbbiakban: Bkr.) 14. § (1) bekezdése és a 47. § (2) bekezdése alapján a külső ellenőrzések javaslatai alapján készült intézkedési tervek végrehajtásáról éves bontásban szükséges vezetni a nyilvántartást, melynek – az államháztartásért felelős miniszter által közzétett módszertani útmutató figyelembevétele mellett – tartalmaznia kell az ellenőrzési jelentésben szereplő javaslatot, az elfogadott intézkedési tervet, az intézkedési terv alapján végrehajtott intézkedések rövid leírását, és a végre nem hajtott intézkedések okát.

**Határidő:** folyamatosan

**Felelős:** polgármester, jegyző, pénzügyi ügyintéző, adóhatósági ügyintéző